OpenLLM-France/wikimedia huggingface dataset:
# 61 del Cigne

61 del Cigne (61 Cygni) és una estrella de la constel·lació del Cigne. És una de les estrelles més properes al sistema solar, a només 11,4 anys llum, però és especialment important per ser una de les que presenten un moviment propi més gran. Per aquesta raó, 61 Cygni fou la primera estrella (a part del Sol) a la qual es pogué mesurar la seva distància mitjançant paral·laxi: això ho aconseguí Friedrich Wilhelm Bessel els 1838 i trobà un valor molt semblant a l'acceptat actualment d'11,4 anys llum.
En realitat es tracta d'un sistema doble (61 Cygni A i 61 Cygni B). Durant dècades, a partir dels anys 40 l'anàlisi de les irregularitats del moviment dels dos estels van portar a la conclusió que un dels estels o tots dos tenien un o més planetes molt grans (diverses vegades la massa de Júpiter), però anàlisis posterior van revelar que les irregularitats periòdiques detectades eren espúries i que no provaven la presència de planetes. En canvi, mesures més precises fetes per la missió Gaia el 2018 indicaven la possibilitat d'un tercer cos al sistema.

## Referències

* 1 2 URL de la referència: http://simbad.u-strasbg.fr/sim-id.pl?protocol=html&Ident=HD+201091. Arxiu de l'URL: https://www.webcitation.org/65SHgJRQK?url=http://simbad.u-strasbg.fr/simbad/sim-id?Ident=HD+201091. Data d'arxivament: 14 febrer 2012.
* ↑ URL de la referència: http://adsabs.harvard.edu/abs/1983ApJS...53..643J.
* 1 2 3 Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ URL de la referència: http://joy.chara.gsu.edu/RECONS/. Arxiu de l'URL: https://www.webcitation.org/65SHfovkj?url=http://joy.chara.gsu.edu/RECONS/. Data d'arxivament: 14 febrer 2012.
* ↑ URL de la referència: http://simbad.u-strasbg.fr/sim-id.pl?protocol=html&Ident=HD+201091.
* ↑ «H_{alpha}_-activity and ages for stars in the SARG survey» (en anglès). Astronomy and Astrophysics, 2016, pàg. 76–76. DOI: 10.1051/0004-6361/201628531.
* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 12-2001, pàg. 3466–3471. DOI: 10.1086/323920.
* 1 2 Asimov, Isaac. Contando los eones. 1. ed. Esplugues de Llobregat (Barcelona): Plaza & Janés, 1984. ISBN 84-01-33222-2.
* ↑ Heintz, W. D. «Reexamination of suspected unresolved binaries». The Astrophysical Journal, vol. 220, 1978, pàg. 931–934. Bibcode: 1978ApJ...220..931H. DOI: 10.1086/155982.
* ↑ Walker, G. A. H. «A search for Jupiter-mass companions to nearby stars». Icarus, vol. 116, 2, 1995, pàg. 359–375. Bibcode: 1995Icar..116..359W. DOI: 10.1006/icar.1995.1130.
* ↑ Kervella, Pierre; Arenou, Frédéric; Mignard, François; Thévenin, Frédéric «Stellar and substellar companions of nearby stars from Gaia DR2». Astronomy & Astrophysics, vol. 623, 2019, pàg. A72. arXiv: 1811.08902. Bibcode: 2019A&A...623A..72K. DOI: 10.1051/0004-6361/201834371. ISSN: 0004-6361. «"This PMa offset between 61 Cyg A and B points at the possible presence of a third body in the system, likely orbiting around 61 Cyg B."»
Viccionari
# Kândal

La Província de Kandal és una província de Cambotja i la seva capital és la ciutat de Ta Khmau. La paraula "kandal" traduït en llengua khmer "central", és a dir "província central". La província ocupa la plana central cambotjana i és creuada pel riu Mekong el qual es torna ampli i amb nombroses illes habitades. Les àrees del riu són totes centre important del turisme i lleure, així com de la pesca. La Província és a més una de les més poblades del país, gràcies també a la seva estreta relació amb la capital nacional, Phnom Penh. Els límits de la Província són: Al nord Província de Kampong Cham, a l'est Província de Prey Veng, al sud Província de Takéo i Golf de Tailàndia, i a l'oest Província de Kompung Speu. Al centre de la província hi ha el districte especial de la ciutat Phnom Penh, però aquest no forma part de la jurisdicció de la Província si no que és un territori per si mateix. La Província es divideix en 11 districtes:
* 0801 Kandal Stueng
* 0802 Kien Svay
* 0803 Khsach Kandal
* 0804 Kaoh Thum
* 0805 Leuk Daek
* 0806 Lvea Em
* 0807 Mukh Kompul
* 0808 Engk Snuol
* 0809 Ponhea Lueu
* 0810 S'ang
* 0811 Ciutat de Ta Khmau

## Història

El nom de "Província Central" (Kaet Kandal en llengua khmer), remet històricament a l'existència d'un territori més gran per al Regne de Cambodja entre la caiguda de l'Imperi Khmer i els ànims expansionistes del Vietnam i Tailàndia fins al segle xix. Amb la inclusió de Kampuchéa Krom, territori cedit per un rei al Vietnam i que avui és part del sud d'aquest país, la Província de Kandal queda al centre del que era Cambotja després de l'Imperi Khmer.
Un dels fets històrics més destacats en la Província és, a més, l'existència del cèlebre Camp de l'Extermini, actual Memorial Choeung Ek, on els khmers rojos executaven i llençaven els cossos de les víctimes del genocidi cambotjà després de ser torturats en S-21. El lloc, conservat com prova del sagnant règim que va governar el país entre 1975 i 1979 es troba a 12 quilòmetres al sud-oest de Phnom Penh.
# Sahelantrop

El sahelantrop (Sahelanthropus tchadensis) és un homínid extint que va viure fa uns 7 milions d'anys i que es creu que podria correspondre a l'últim avantpassat comú dels ximpanzés i el gènere Homo, és a dir, el primer homínid.
Entre el 2001 i el 2002 es van trobar, al desert de Djurab, al Txad, diverses restes fòssils: un crani, els fragments d'una mandíbula i algunes dents d'un hominini. L'individu, al qual pertanyien aquestes restes, va ser batejat amb el nom Toumaï ('Esperança de viure' en la llengua local).
Tenia un volum cerebral de 340 a 360 cm³ i un rostre semblant al dels humans però amb ullals com els micos. No s'ha pogut determinar si era bípede, tot i que hi ha raons per creure que era així, ja que el forat magne en el crani està desplaçat cap avall respecte de la posició que ocupa en els ximpanzés moderns.
En considerar que la divergència entre humans i ximpanzés va començar fa uns 5 milions d'anys. Es creu que els Sahelanthropus (de fa 7 milions d'anys) no eren antecedents dels ximpanzés sinó de tots dos grups alhora. El material descobert és escàs i és difícil fer una interpretació segura; tot i així, hi ha la certesa que es tracta d'un dels primers homininis.
Arbre genealògic d'acord a un estudi de 2019:
| Hominini | Ximpanzé Sahelantrop Ardipitec Australopithecus anamensis Australopithecus afarensis Parantrop Paranthropus aethiopicus Paranthropus boisei Paranthropus robustus Australopithecus africanus Australopithecus garhi Home de Flores Australopithecus sediba Homo habilis Altres Homo |

## Referències

* 1 2 3 Barbujani, Guido; Brunelli, Andrea. La vuelta al mundo en seis millones de años. Madrid: Alianza Editorial, 2021. ISBN 978-84-1362-073-2.
* ↑ Parins-Fukuchi, C.; Greiner, E.; MacLatchy, L. M.; Fisher, D. C. «Phylogeny, ancestors and anagenesis in the hominin fossil record». Paleobiology, vol. 45, 2, 2019, pàg. 378–393. Bibcode: 2019Pbio...45..378P. DOI: 10.1017/pab.2019.12.

## Bibliografia

* Michel Brunet, Franck Guy, David Pilbeam, Hassane Taisso Mackaye, Andossa Likius, Djimdoumalbaye Ahounta, et al. "A new hominid from the upper Miocene of Chad, central Africa". Nature, 418:145-51, 2002.
* Nature, "The look of Toumaï", 7 abril 2005, p. 752-755, ISSN 0028-0836
* Wolpoff, M.H., J. Hawks, B. Senut, M. Pickford, and J. Ahern: "An Ape or The Ape: Is The Toumaï Cranium TM 266 a Hominid?" PaleoAnthropology 2006:36-50. University of Wyoming news release and abstract Arxivat 2007-03-12 a Wayback Machine.
* BEAUVILAIN Alain, 2003: "Toumaï, l'aventure humaine"; La Table Ronde, París.

## Enllaços externs

* Fossil Hominids: Toumai
* National Geographic: Skull Fossil Opens Window Into Early Period of Human Origins
* Imatge de la calavera (nature.com)
* «TOUMAI ET ABEL, RECHERCHE ET DECOUVERTES DE NOS ANCETRES AU TCHAD.». [Consulta: 7 juny 2021].
# Roger Manderscheid

Roger Manderscheid (Itzig, 1 de març de 1933 – 1 de juny de 2010) fou un escriptor luxemburguès. Al llarg de la seva carrera va adjudicar-se el Premi Batty Weber, el 1990, en reconeixement de la seva obra literària, així com la primera edició del Premi Servais, el 1992, per la seva obra De Papagei um Käschtebam.

## Obres principals

* Der taube Johannes. Erzielungen, Luxemburg: Luja-Beffort, 1963.
* Die Glaswand. Hörspill, Esch-Uelzecht, 1966.
* Statisten: 3 Hörspiller. Radiografie, Buergbesichtegung, Papiertiger, Esch-Uelzecht, 1970.
* Die Dromedare. Luxemburg; Esch-Uelzecht. 1973.
* Stille Tage in Luxemburg: Luxemburg, 1975.
* Schrott, Déifferdang, 1978.
* Leerläufe mit Zeichnungen von Anna Recker, Esch-Uelzecht, 1978.
* Ikarus. Luxemburg, 1983.
* Rote Nelken für Herkul Grün, Iechternach, 1983.
* Mam Velo bei d'Gëlle Fra: Luxemburg, 1986.
* Schacko Klak: Biller aus der Kandheet (1935-1945), Iechternach, 1988.
* Hannerwëtz mat Bireschnëtz / Lëtzebëtz, Esch/Sauer, 1991.
* De Papagei um Käschtebam: Zeenen aus der Nokrichszäit, Iechternach, 1991.
* Mein Name ist Nase: Geschichten aus dräi Joerzéngten, Iechternach, 1993.
* Zwee Gedichter: e Buch aus Eisen v. Jeannot Bewing, 1994.
* Feier a Flam. Iechternach, 1995.
* Papier libre. Lisboa, 1998.
* Summa summarum: Gedichter aus engem vergangene Joerhonnert, Iechternach, Ed. Phi., 2000.
* BUZZ-Kalenner fir Kanner 2001, Nouspelt, ultimomondo, 2000.
* schwarze engel. Geschichten, Nouspelt, ultimomondo, 2001.
* D'Magali flitt an den Himmel, Nouspelt, ultimomondo, 2001.
* Polaroid: Esch-Uelzecht, Ed. Phi, 2002.
* Kasch - E genie verschwënnt an der Landschaft. roman fir de jeannot bewing, ultimomondo 2005.
* Der sechste Himmel, Gollenstein Verlag, 2006
* ech fléie wann dee schluet eriwwer ass / schrëftbiller, amb text de Guy Rewenig. Centre Nacional de Literatura (18 de març al 8 de maig de 2009). Éditions ultimomondo, 2009, 108 S. ISBN 978-2-919933-52-5
Kuckt och: Bibliographie BNL Arxivat 2017-01-11 a Wayback Machine.

## Filmografia

* Stille Tage in Luxemburg, (Guionista i actor) (TV) 1973

## Referències

* ↑ "Manderscheid, Roger", Luxemburger Lexikon, Editions Guy Binsfeld, Luxembourg, 2006. (alemany)

## Bibliografia

* Frank Wilhelm, <<houreschräiss schlot se freckt>> Arxivat 2012-01-06 a Wayback Machine. - Hommage à Roger Manderscheid (1933-2010), écrivain, dessinateur, outrancier et juste; a: Forum für Politik, Gesellschaft und Kultur, Nr. 299 (setembre de 010), Ss. 43-45 (ill.).
* Bicherbuch - Livre des livres - Bücherbuch - Book of books, Editions Ultimomondo, 2010, ISBN 978-2-919933-65-5, Ss. 59-90
* Germaine Goetzinger, 2007. Manderscheid, Roger. in: Plantilla:Autorenlexikon-DE-2007 Online-Versioun. Stand: 21. November 2011. http://www.autorenlexikon.lu/page/author/260/1260/DEU/index.html%5BEnllaç+no+actiu%5D [4 de gener de 2012].

## Enllaços externs

* Obituari Arxivat 2010-06-14 a Wayback Machine. (alemany)
# Morristown (Indiana)

Morristown és una població dels Estats Units a l'estat d'Indiana. Segons el cens del 2000 tenia 1.133 habitants.

## Demografia

Segons el cens del 2000, Morristown tenia 1.133 habitants, 426 habitatges, i 296 famílies. La densitat de població era de 455,7 habitants/km².
Dels 426 habitatges en un 38,3% hi vivien nens de menys de 18 anys, en un 55,4% hi vivien parelles casades, en un 10,6% dones solteres, i en un 30,3% no eren unitats familiars. En el 27,9% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,12.
Per edats la població es repartia de la següent manera: un 28% tenia menys de 18 anys, un 9,1% entre 18 i 24, un 29% entre 25 i 44, un 18,2% de 45 a 60 i un 15,7% 65 anys o més.
L'edat mediana era de 35 anys. Per cada 100 dones de 18 o més anys hi havia 84,6 homes.
La renda mediana per habitatge era de 36.417 $ i la renda mediana per família de 44.327 $. Els homes tenien una renda mediana de 32.625 $ mentre que les dones 23.295 $. La renda per capita de la població era de 16.129 $. Entorn del 2,4% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morristown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Morristown». American Fact Finder. Oficina del Cens dels Estats Units, 12-01-2010.
# Leonid Buriak

Leonid Iòssipovitx Buriak (ucraïnès: Леонід Йосипович Буряк) (10 de juliol, 1953 a Odessa) és un exfutbolista i entrenador de futbol ucraïnès.
Va jugar a força clubs de l'antiga Unió Soviètica, destacant al Dynamo Kýiv. També jugà per la selecció de l'URSS, amb la qual guanyà una medalla de bronze olímpica.
Com a entrenador dirigí a FC Txornomorets Odessa, la selecció d'Ucraïna o el Dynamo Kýiv, entre d'altres. Actualment és director esportiu del Dynamo Kýiv.
# Sacco i Vanzetti

Nicola Sacco (22 d'abril, 1891 – 23 d'agost, 1927) i Bartolomeo Vanzetti (11 de juny, 1888 – 23 d'agost, 1927) eren dos anarquistes Italians que van ser arrestats, jutjats, i electrocutats a Massachusetts el 1927, sota l'acusació de robatori de 15.766,51 dòlars d'una fàbrica de sabates, l'assassinat del seu comptable anomenat Frederick Parmenter i d'un guàrdia de seguretat anomenat Alessandro Berardelli, tot i haver-hi molts dubtes de la seva culpabilitat.
Els fets ocorregueren l'abril de 1920, amb tres atracadors. Ambdós tenien coartades, però eren els únics acusats del crim. El Jutge del cas, Webster Thayer, descrigué els acusats com a "bastards anarquistes". Sacco era un sabater nascut a Torremaggiore, Foggia, Pulla. Vanzetti era un pescador nascut a Villafalletto, Cuneo, Piemont.
L'any 1971 aquest cas va ser portat al cinema per Giuliano Montaldo sota el títol Sacco e Vanzetti, amb música d'Ennio Morricone que incloïa el tema Here's to you (la balada de Sacco i Vanzetti), del qual Joan Baez en va fer la lletra.
No seria fins al 23 d'agost de 1977 que el governador de Massachusetts Michael Dukakis va exonerar-los de manera simbòlica declarant aquella data com el "Dia en memòria de Nicola Sacco i Bartolomeo Vanzetti" mitjançant una proclamació feta uns dies abans, el 19 de juliol, en la qual deixava constància dels nombrosos errors del procés judicial, deia que no havien estat jutjats justament i declarava que qualsevol ignomínia hauria de ser esborrada dels seus noms, dels de la seva família i dels seus descendents.

## Referències

* ↑ LaROSA, Michael «Sacco, Vanzetti, Parmenter, and Berardelli: 90 years of Confusion, Clarity, and Innocent Victims. A Review Essay». Italian Americana, 29, 1, 2011, pàg. 108–111. ISSN: 0096-8846.
* ↑ «procés Sacco-Vanzetti». Gran Enciclopèdia Catalana. [Consulta: 22 febrer 2025].
* ↑ Bilchi, Nicolas «Sacco e Vanzetti: il cinema di Giuliano Montaldo tra autorialità e genere» (en italià). Scenari, 8, 2018, pàg. 201–206. ISSN: 2785-3020.
* ↑ Temkin, Moshik. The Sacco-Vanzetti Affair: America on Trial (en anglès). Yale University Press, 2009-05-26, p. 187. ISBN 978-0-300-15617-1.
* ↑ «Proclamation by Gov. Michael S. Dukakis of Nicola Sacco and Bartolomeo Vanzetti Memorial Day». Sacco and Vanzetti Commemoration Society. [Consulta: 23 agost 2018].
# Mountainboro

Mountainboro és una antiga població i actual barri de la ciutat de Boaz al Comtat d'Etowah a l'estat d'Alabama. Segons el cens del 2000 tenia 338 habitants.

## Demografia

Segons el cens del 2000, Mountainboro tenia 338 habitants, 128 habitatges, i 88 famílies. La densitat de població era de 161,1 habitants/km².
Dels 128 habitatges en un 25,8% hi vivien nens de menys de 18 anys, en un 54,7% hi vivien parelles casades, en un 11,7% dones solteres, i en un 30,5% no eren unitats familiars. En el 25% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,19.
Per edats la població es repartia de la següent manera: un 25,7% tenia menys de 18 anys, un 6,8% entre 18 i 24, un 27,2% entre 25 i 44, un 23,7% de 45 a 60 i un 16,6% 65 anys o més.
L'edat mediana era de 40 anys. Per cada 100 dones hi havia 93,1 homes. Per cada 100 dones de 18 o més anys hi havia 100,8 homes.
La renda mediana per habitatge era de 28.125$ i la renda mediana per família de 36.563 $. Els homes tenien una renda mediana de 29.306 $ mentre que les dones 15.938 $. La renda per capita de la població era de 12.843 $. Aproximadament el 17,3% de les famílies i el 19,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Tinent Governador

Un Tinent Governador és un oficial de govern que és usualment el subordinat o el diputat d'un Governador o Governador General. En l'Amèrica espanyola el Tinent de Governador era el funcionari que es feia càrrec del comandament polític i militar de les províncies per absència del Governador titular.

## Austràlia

A Austràlia, el Tinent Governador és el subordinat del Governador d'un estat, que actua com a cap d'estat i representant de la Reina Elisabet II, similar al Governador General del país sencer. Si el Governador no pot satisfer els seus deures, el Tinent Governador servirà en la seva absència. Ell o ella no té cap altres deures.

## Canadà

A Canadà, el Tinent Governador és el cap d'estat i representant de la Reina Elisabet II en cada província. Ell o ella és nomenada pel Governador General del Canadà amb el consell del primer ministre canadenc, i després és aprovat per la Reina.

## Illes Anglonormandes i l'illa de Man

Les illes de Jersey i Guernsey en el Canal de la Mànega, i també l'illa de Man en el Mar d'Irlanda, són dependències del Regne Unit. Allí, el Tinent Governador és el representant cerimonial del Rei del Regne Unit i no té molt poder polític.

## Estats Units

Als Estats Units d'Amèrica, un Tinent Governador és usualment la posició política segona en alguns estats sota Governador. En diversos estats el Tinent Governador es tria a part del Governador. En uns altres, els dos es trien junts. Com Austràlia, si el Governador no pot satisfer els seus deures, el Tinent Governador servirà en la seva absència. La quantitat de poder polític que un Tinent Governador té varia amb cada estat. Hi ha alguns estats que no tenen un Tinent Governador.
# Ron Dennis

Ron Dennis (Woking, Regne Unit, 1 de juny de 1947) és un empresari i pilot d'automobilisme.
Va començar la seva carrera al món de l'automobilisme de la mà de la "Cooper Racing Car Company". Després va unir-se a l'equip Brabham Racing on a partir de 1968 exerciria de cal dels mecànics. Al cap de 3 anys Ron Dennis va fundar la seva pròpia companyia, "Rondel Racing", i durant els anys 70 va estar vinculat a la F2. A partir dels anys 80 la companyia fundada per Ron Dennis va unir-se a l'equip McLaren. A partir de llavors es coneixeria a McLaren sota el nom "McLaren Racing".
Des de 1980 McLaren ha guanyat 7 títols de constructors i ha aconseguit 9 cops el títol de pilots. L'equip McLaren va continuar creixent i actualment engloba a "McLaren Automotive", "McLaren Electronic System", "McLaren Marketing", "McLaren Applied Technologies" i "Lydden Circuit". En l'actualitat a aquest conjunt que forma l'equip McLaren se'l coneix sota el nom McLaren Formula One Team.
L'any 2007 ha estat un dels més complicats en la seva carrera com a dirigent d'equip, ja que a més dels xocs constants entre els dos pilots de l'escuderia, Fernando Alonso i Lewis Hamilton en una situació que recorda als enfrontaments entre Ayrton Senna i Alain Prost també s'ha hagut d'enfrontar a acusacions d'espionatge industrial per part de Ferrari. Finalment l'Scuderia junt amb la policia italiana i la FIA varen demostrar que un enginyer de l'escuderia italiana va passar dades confidencials del seu monoplaça a l'equip McLaren. Aquest afer ha acabat amb McLaren exclòs del Campionat de Constructors de l'any 2007 i una multa històrica de 100 milions de dòlars.
L'any 2001 Ron va rebre la medalla d'or de la BRDC en reconeixement de la seva contribució al món de l'automobilisme.

## Referències

* Jackson, Jamie. «The kingmaker of Formula One» (en anglès). The Guardian, 21-10-2007. [Consulta: 26 juliol 2015].
# Mooreland (Indiana)

Mooreland és una població dels Estats Units a l'estat d'Indiana. Segons el cens del 2000 tenia 393 habitants.

## Demografia

Segons el cens del 2000, Mooreland tenia 393 habitants, 141 habitatges, i 108 famílies. La densitat de població era de 1.083,8 habitants/km².
Dels 141 habitatges en un 41,1% hi vivien nens de menys de 18 anys, en un 64,5% hi vivien parelles casades, en un 9,2% dones solteres, i en un 23,4% no eren unitats familiars. En el 19,1% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,2.
Per edats la població es repartia de la següent manera: un 32,6% tenia menys de 18 anys, un 7,1% entre 18 i 24, un 31,3% entre 25 i 44, un 18,6% de 45 a 60 i un 10,4% 65 anys o més.
L'edat mediana era de 30 anys. Per cada 100 dones de 18 o més anys hi havia 90,6 homes.
La renda mediana per habitatge era de 35.556 $ i la renda mediana per família de 38.594 $. Els homes tenien una renda mediana de 25.250 $ mentre que les dones 21.875 $. La renda per capita de la població era de 13.176 $. Entorn del 9,2% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mooreland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Mooreland». American Fact Finder. Oficina del Cens dels Estats Units, 12-01-2010.
# Buffalo Center

Buffalo Center és una població dels Estats Units a l'estat d'Iowa. Segons el cens del 2000 tenia 963 habitants.

## Demografia

Segons el cens del 2000, Buffalo Center tenia 963 habitants, 432 habitatges, i 269 famílies. La densitat de població era de 338 habitants per km².
Dels 432 habitatges en un 22,5% hi vivien nens de menys de 18 anys, en un 54,4% hi vivien parelles casades, en un 5,8% dones solteres, i en un 37,7% no eren unitats familiars. En el 35,9% dels habitatges hi vivien persones soles el 24,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,7.
Per edats la població es repartia de la següent manera: un 19,6% tenia menys de 18 anys, un 5,7% entre 18 i 24, un 17% entre 25 i 44, un 20,8% de 45 a 60 i un 36,9% 65 anys o més.
L'edat mediana era de 49 anys. Per cada 100 dones de 18 o més anys hi havia 81,7 homes.
La renda mediana per habitatge era de 30.694 $ i la renda mediana per família de 43.333 $. Els homes tenien una renda mediana de 33.542 $ mentre que les dones 21.875 $. La renda per capita de la població era de 17.944 $. Entorn del 6,5% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buffalo Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Buffalo Center». American Fact Finder. Oficina del Cens dels Estats Units, 12-01-2010.